217.340

Ordinaziun davart il cataster da conducts (OCatC)

dals 17-05-2016 (versiun dals 01-06-2016)

Sa basond sin l'art. 45 al. 1 da la constituziun chantunala1)  sco er sin l'art. 39 da la lescha chantunala da geoinfurmaziun2)

relaschada da la regenza ils 17 da matg 2016

1. Disposiziuns generalas

Object

Art.  1 1 Questa ordinaziun regla la gestiun dals catasters communals da conducts e da la survista chantunala respectiva sco er l'utilisaziun da las datas correspundentas.

Champ d'applicaziun

Art.  2 1 Il cataster da conducts cumpiglia tut ils conducts e stabiliments appartegnents sut terra e sur terra sin il territori dal chantun.

2 Exceptads da quai èn:

a)

b)

3 Conducts en trassés da viafier sco er sistems da conducts serrads che sa chattan exclusivamain sin in tschert areal (per exempel areal commerzial, areal industrial u areal da sport), na ston betg vegnir integrads en il cataster da conducts. Conducts che traversan il trassé u l'areal ston dentant en mintga cas vegnir integrads en il cataster da conducts.

conducts da drenascha agriculs;

conducts e stabiliments d'ina impurtanza subordinada.

1) DG 110.100 2) DG 217.300 * tabellas da las modificaziuns a la fin dal relasch

1

217.340

2. Organisaziun e cumpetenzas

Uffizi

Art.  3 1 La   surveglianza   dals   catasters   communals   da   conducts   è   chaussa   da   l'uffizi d'agricultura e da geoinfurmaziun (uffizi).

2 L'uffizi:

a)

b)

è cumpetent per relaschar directivas;

surpiglia las geodatas actualas da las ovras per il cataster da conducts, sche lur conducts   e   stabiliments   èn   situads   en   dapli   ch'ina   vischnanca,   e   metta   a disposiziun   questas   geodatas   vischnanca   per   vischnanca   als   posts d'administraziun da datas respectivs;

metta   a   disposiziun   in   servetsch   da   controlla   e   po   porscher   ulteriurs instruments per segirar la qualitad e las datas, per barattar las datas sco er per l'archivaziun; e procura   per   ina   publicaziun   adequata   dals   posts   d'administraziun   da   datas ch'èn vegnids designads da las vischnancas.

c)

d)

Vischnancas

Art.  4 1 Las   vischnancas   determineschan   in   post   d'administraziun   da   datas   adattà   ed annunzian quel a l'uffizi.

2 En il rom da permissiuns da construcziun e d'approvaziuns da projects ston las vischnancas ordinar a las patrunas ed als patruns da construcziun d'annunziar a las proprietarias ed als proprietaris da las ovras la construcziun u la midada da conducts e stabiliments sut terra.

Post d'administraziun da datas

Art.  5 1 Il post d'administraziun da datas ha las suandantas incumbensas:

a)

surpigliar, controllar la qualitad e reunir las geodatas actualas da las ovras per il cataster da conducts;

administrar, segirar ed archivar las geodatas da basa dal cataster da conducts;

consegnar las geodatas da basa dal cataster da conducts e products deducids da tal;

surdar  a  l'uffizi  –  sur  il  servetsch  da  controlla  –  las  geodatas  da  basa  dal cataster da conducts suenter mintga actualisaziun.

b)

c)

d)

2 A las persunas autorisadas po el render accessibel il cataster da conducts tenor las directivas da l'uffizi sur servetschs da tschertga, da preschentaziun e da download che sa basan sin l'internet.

3 Consegnond las datas inditgescha il post d'administraziun da datas la derivanza e l'actualitad   da   las   datas   e   communitgescha   las   cundiziuns   d'utilisaziun   sco   er l'exclusiun da la responsabladad.

2

217.340

Proprietarias e proprietaris d'ovras

Art.  6 1 Cun resalva da las suandantas disposiziuns èn las proprietarias ed ils proprietaris d'ovras libers da retschertgar, d'actualisar e d'administrar las infurmaziuns davart lur ovras.

2 Els transmettan als post d'administraziun da datas las geodatas actualas da l'ovra per il cataster da conducts. Sche lur conducts e stabiliments èn situads en dapli ch'ina vischnanca, pon las datas vegnir transmessas a l'uffizi.

3 Las geodatas da las ovras ston vegnir transmessas almain ina giada per onn sur il servetsch da controlla da l'uffizi.

4 Las proprietarias ed ils proprietaris da las ovras ston mesirar u laschar mesirar en il foss avert ils conducts fatgs libers, betg anc mesirads u construids da nov.

Directivas

Art.  7 1 Las directivas sa drizzan tenor las normas vertentas da las federaziuns da branscha.

2 Sch'i   vegnan   relaschadas   directivas,   ston   vegnir   tadlads   ils   posts   chantunals spezialisads, las vischnancas e las ovras surcommunalas.

3. Pretensiuns tecnicas

Basas dal cataster da conducts

Art.  8 1 Las datas actualas da la mesiraziun uffiziala furman las geodatas da referenza dal cataster da conducts.

2 Per manar il cataster da conducts valan da princip la norma SIA 405 e ses fegls d'infurmaziun.

Furma dal cataster da conducts

Art.  9 1 En la versiun dal cataster da conducts ch'è mintgamai valaivla vegnan il cuntegn e la structura da sias geodatas da basa fixads en il catalog d'objects per il cataster da conducts en moda lianta sco subquantitad da las infurmaziuns davart las ovras.

2 En la versiun dal cataster da conducts ch'è mintgamai valaivla descriva ses model da geodatas il cuntegn tenor il catalog d'objects e la structura da las datas en la lingua normada per la descripziun da datas INTERLIS.

3 En la versiun dal cataster da conducts ch'è mintgamai valaivla fixescha ses model da preschentaziun la preschentaziun grafica dal cataster da conducts.

Cuntegn dal cataster da conducts

Art.  10 1 Il cataster da conducts cuntegna infurmaziuns davart ils conducts e stabiliments cun   lur   objects   ed   attributs.   Resalvadas   restan   las   infurmaziuns   exactas   tras   las proprietarias ed ils proprietaris da las ovras.

3

217.340

2 Il   cataster   da   conducts   cuntegna   en   spezial   ils   conducts   cun   lur   stabiliments architectonics sur e sut terra dals suandants mediums:

a)

b)

c)

d)

e)

f)

g)

3 Fin a l'attatg da la chasa respectivamain fin al punct d'alimentaziun èn ils conducts parts integralas dal cataster da conducts.

aua persa;

electricitad;

chalur a distanza;

gas;

communicaziun;

aua;

auters mediums.

Proceduras simplifitgadas

Art.  11 1 Per conducts e stabiliments existents po l'uffizi fixar proceduras simplifitgadas per retschertgar las geodatas da basa per il cataster da conducts.

4. Access ed utilisaziun

Dretg d'access

Art.  12 1 Las geodatas da basa dal cataster da conducts èn accessiblas mo limitadamain a la publicitad   (stgalim   dal   dretg   d'access   B   tenor   l'ordinaziun   federala   da geoinfurmaziun3)).

2 L'access vegn concedì:

a)

a las proprietarias ed als proprietaris da las ovras ch'èn participads al cataster da conducts entaifer ina vischnanca;

a las unitads administrativas chantunalas, communalas e federalas, sch'ellas dovran   las   datas   dal   cataster   da   conducts   per   ademplir   las   incumbensas legalas;

a   terzas   persunas,   sch'ellas   ageschan   per   incumbensa   dal   chantun   u   da   la vischnanca u pon cumprovar in interess giustifitgà.

b)

c)

Consegna da las datas

Art.  13 1 Las datas vegnan consegnadas tras ils posts d'administraziun da datas.

2 Las datas ston esser disponiblas almain en INTERLIS ed en il format DXF.

3 Ensemen cun las geodatas da basa dal cataster da conducts e cun products deducids da tal sto vegnir transmess a la retschavidra u al retschavider il protocol dal barat da datas.

3) CS 510.620

4

217.340

Survista chantunala

Art.  14 1 Cun las geodatas da basa dal cataster da conducts fa l'uffizi ina survista digitala per l'administraziun   sezza   sco   er   per   las   proprietarias   ed   ils   proprietaris   d'ovras surcommunalas,   sche   lur   stabiliments   èn   medemamain   vegnids   integrads   en   il cataster da conducts dal chantun Grischun.

5. Taxas e custs

Taxas

Art.  15 1 Ils posts d'administraziun da datas pon incassar taxas per l'access al cataster da conducts tenor l'ordinaziun da taxas tar la lescha chantunala da geoinfurmaziun4).

Adossament dals custs

Art.  16 1 Ils custs che vegnan chaschunads tras l'adempliment da las incumbensas dals posts d'administraziun da datas tenor l'artitgel 5 ston vegnir surpigliads da las vischnancas.

2 Ils   custs   per   la   retschertga,   per   l'actualisaziun,   per   l'administraziun   e   per   la transmissiun da las geodatas da l'ovra per il cataster da conducts van a quint da la proprietaria u dal proprietari da l'ovra respectiva.

3 Las datas da referenza da la mesiraziun uffiziala pon vegnir retratgas gratuitamain sur il center chantunal da geodatas.

Cooperaziun da circuls interessads

Art.  17 1 Ina midada da las directivas ha lieu sut la direcziun dal  chantun. Ils custs per in'eventuala   cooperaziun   da   circuls   interessads   ston   vegnir   surpigliads   da   quests circuls sezs.

Barat da datas

Art.  18 1 Il barat da datas tranter las proprietarias ed ils proprietaris da las ovras, il post d'administraziun   da   datas   e   l'uffizi   è   gratuit.   Quai   vala   er   per   l'utilisaziun   dals instruments   per   la   controlla   da   qualitad   automatisada   e   per   l'utilisaziun   da geoservetschs.

2 Las proprietarias ed ils proprietaris da las ovras han access gratuit a las datas dal cataster   da   conducts   concernent   las   ulteriuras   ovras   en   quellas   vischnancas,   nua ch'els sezs possedan conducts e stabiliments ch'èn vegnids integrads en il cataster da conducts.

4) DG 217.330

5

217.340

6. Disposiziuns finalas

Introducziun dal cataster da conducts

Art.  19 1 Fin il pli tard ils 31 da december 2018 annunzian las vischnancas a l'uffizi il post d'administraziun da datas ch'ellas han designà.

2 Las   proprietarias   ed   ils   proprietaris   da   las   ovras   ston   transmetter   al   post d'administraziun da datas u a l'uffizi il pli tard a partir dal 1. da schaner 2025 las datas ch'èn necessarias per manar il cataster da conducts tenor questa ordinaziun.

3 Ils posts d'administraziun da datas ston manar il cataster da conducts il pli tard a partir dal 1. da schaner 2025 tenor questa ordinaziun.

6

217.340

Tabella da las modificaziuns - tenor conclus

Conclus 17-05-2016

Entrada en vigur 01-06-2016

Element relasch

Modificaziun emprima versiun

Publicaziun en la CUL 2016-008

7

217.340

Tabella da las modificaziuns - tenor element

Element relasch

Conclus 17-05-2016

Entrada en vigur 01-06-2016

Modificaziun emprima versiun

Publicaziun en la CUL 2016-008

8